
42 DR 31.10.2019 

 

 

Penutup Tuan Yang di-Pertua, satu minit untuk tidak dinafikan Tuan Yang di-
Pertua, Belanjawan 2020 adalah mesra wanita dan memberikan keutamaan kepada 
pembangunan wanita khususnya kanak-kanak dan menggalakkan golongan OKU untuk 
berdikari.   

Di atas usaha gigih ini, kementerian telah dipuji oleh NGO seperti WAO 
berhubung agihan belanjawan ini bukan angkat sendiri ya. Saya cakap sahaja ya. Ini 
akan terus memberikan kami semangat untuk terus memberikan tekanan agar kerajaan 
meningkatkan peruntukan bagi kumpulan sasar kami iaitu hampir semua rakyat Malaysia.   

Kini, saya serahkan kepada Ahli Yang Berhormat untuk memainkan peranan 
dan tanggungjawab untuk uar-uarkan program dan peruntukan yang ada di agensi di 
bawah kementerian kami di sekitar kawasan masing-masing bagi memastikan program-
program ini dapat dimanfaatkan oleh semua. Sebab ada program ini tidak guna juga ya- 
30 saat.  Tanggungjawab ini adalah tanggungjawab bersama. Ini adalah amanah yang 
diberikan oleh rakyat kepada kita semua Ahli Yang Berhormat di dalam Dewan yang 
mulia ini.   

Terima kasih. Wabillahitaufik walhidayah wassalamualaikum warahmatullahi 
wabarakatuh. 

Timbalan Yang di-Pertua [Tuan Nga Kor Ming]: Terima kasih Yang Amat 
Berhormat, tepat jam 1. Mesyuarat ditangguhkan dan akan disambung semula pada 
pukul 2.30 petang.    

[Mesyuarat ditempohkan pada pukul 1.00 tengah hari] 

 

[Mesyuarat disambung semula pada pukul 2.30 petang]  

■ 1430 

 [Tuan Yang di-Pertua  mempengerusikan Mesyuarat] 

Tuan Yang di-Pertua: Saya ingin menjemput Yang Berhormat Menteri KBS ya. 
Kementerian Belia dan Sukan. Silakan.  

 

2.32 ptg.  

 Timbalan Menteri Belia dan Sukan [Tuan Sim Chee Keong]: Terima kasih 
Tuan Yang di-Pertua. Terlebih dahulu, izinkan saya merakamkan setinggi-tinggi 
penghargaan kepada 25 orang Ahli Yang Berhormat dalam Dewan yang mulia ini yang 
telah memberikan pelbagai pandangan, pertanyaan dan cadangan berkaitan 
Kementerian Belia dan Sukan (KBS) sepanjang tempoh perbahasan Belanjawan 2020 di 
peringkat dasar ini.  

Tuan Yang di-Pertua, kementerian terlebih dahulu menyambut baik keprihatinan 
Ahli-ahli Yang Berhormat yang telah membangkitkan tentang isu kemudahan sukan di 
kawasan masing-masing.   

Dalam Belanjawan 2020 secara amnya, KBS telah memperuntukkan RM184 
juta untuk pembinaan kemudahan sukan yang baru serta RM104 juta untuk menaik taraf 
kemudahan sukan yang sedia ada. Ini termasuklah RM3 juta untuk membaik pulih 
gelanggang futsal di seluruh negara. Kita akan melakukan proses membaik pulih 
kemudahan sukan, termasuk gelanggang futsal ini secara berperingkat mengikut 
keperluan dan juga kemampuan sumber yang ada pada pihak kementerian.  

 Pada tahun 2020 juga, perhatian akan diberikan kepada kemudahan sukan luar 
bandar. Bagi perkara ini, belanjawan sebanyak RM4.4 juta akan diperuntukkan. Jadi 
secara umumnya, saya menyarankan agar sebarang permohonan Ahli-ahli Yang 
Berhormat berkaitan kemudahan sukan boleh dikemukakan pada bila-bila masa kepada 
Pejabat Belia dan Sukan di setiap negeri dan setiap daerah. Secara khususnya, saya 
ingin menyebut beberapa Ahli Parlimen yang telah membangkitkan... 

 Tuan Syed Ibrahim bin Syed Noh [Ledang]: Yang Berhormat Menteri, boleh?  

 Tuan Sim Chee Keong:  ...Isu-  akan ada nanti.  

 Tuan Syed Ibrahim bin Syed Noh [Ledang]: Berkait dengan tadi itu.  



Penutup Tuan Yang di-Pertua, satu minit untuk tidak dinafikan Tuan Yang di- Pertua, Belanjawan 2020 adalah mesra wanita dan memberikan keutamaan kepada pembangunan wanita khususnya kanak-kanak dan menggalakkan golongan OKU untuk berdikari. Di atas usaha gigih ini, kementerian telah dipuji oleh NGO seperti WAO berhubung agihan belanjawan ini bukan angkat sendiri ya. Saya cakap sahaja ya. Ini akan terus memberikan kami semangat untuk terus memberikan tekanan agar kerajaan meningkatkan peruntukan bagi kumpulan sasar kami iaitu hampir semua rakyat Malaysia. Kini, saya serahkan kepada Ahli Yang Berhormat untuk memainkan peranan dan tanggungjawab untuk uar-uarkan program dan peruntukan yang ada di agensi di bawah kementerian kami di sekitar kawasan masing-masing bagi memastikan program- program ini dapat dimanfaatkan oleh semua. Sebab ada program ini tidak guna juga ya- 30 saat. Tanggungjawab ini adalah tanggungjawab bersama. Ini adalah amanah yang diberikan oleh rakyat kepada kita semua Ahli Yang Berhormat di dalam Dewan yang mulia ini. Terima kasih. Wabillahitaufik walhidayah wassalamualaikum warahmatullahi wabarakatuh. Timbalan Yang di-Pertua [Tuan Nga Kor Ming]: Terima kasih Yang Amat Berhormat, tepat jam 1. Mesyuarat ditangguhkan dan akan disambung semula pada pukul 2.30 petang. [Mesyuarat ditempohkan pada pukul 1.00 tengah hari]. [Mesyuarat disambung semula pada pukul 2.30 petang] # 1430 [Tuan Yang di-Pertua mempengerusikan Mesyuarat] Tuan Yang di-Pertua: Saya ingin menjemput Yang Berhormat Menteri KBS ya. Kementerian Belia dan Sukan. Silakan. 2.32 ptg. Timbalan Menteri Belia dan Sukan [Tuan Sim Chee Keong]: Terima kasih Tuan Yang di-Pertua. Terlebih dahulu, izinkan saya merakamkan setinggi-tinggi penghargaan kepada 25 orang Ahli Yang Berhormat dalam Dewan yang mulia ini yang telah memberikan pelbagai pandangan, pertanyaan dan cadangan berkaitan Kementerian Belia dan Sukan (KBS) sepanjang tempoh perbahasan Belanjawan 2020 di peringkat dasar ini. Tuan Yang di-Pertua, kementerian terlebih dahulu menyambut baik keprihatinan Ahli-ahli Yang Berhormat yang telah membangkitkan tentang isu kemudahan sukan di kawasan masing-masing. Dalam Belanjawan 2020 secara amnya, KBS telah memperuntukkan RM184 juta untuk pembinaan kemudahan sukan yang baru serta RM104 juta untuk menaik taraf kemudahan sukan yang sedia ada. Ini termasuklah RM3 juta untuk membaik pulih gelanggang futsal di seluruh negara. Kita akan melakukan proses membaik pulih kemudahan sukan, termasuk gelanggang futsal ini secara berperingkat mengikut keperluan dan juga kemampuan sumber yang ada pada pihak kementerian. Pada tahun 2020 juga, perhatian akan diberikan kepada kemudahan sukan luar bandar. Bagi perkara ini, belanjawan sebanyak RM4.4 juta akan diperuntukkan. Jadi secara umumnya, saya menyarankan agar sebarang permohonan Ahli-ahli Yang Berhormat berkaitan kemudahan sukan boleh dikemukakan pada bila-bila masa kepada Pejabat Belia dan Sukan di setiap negeri dan setiap daerah. Secara khususnya, saya ingin menyebut beberapa Ahli Parlimen yang telah membangkitkan... Tuan Syed Ibrahim bin Syed Noh [Ledang]: Yang Berhormat Menteri, boleh? Tuan Sim Chee Keong: ...Isu- akan ada nanti. Tuan Syed Ibrahim bin Syed Noh [Ledang]: Berkait dengan tadi itu.